**ELŐTERJESZTÉS**

**A KÉPVISELŐ-TESTÜLET**

**2020. szeptember 4-i rendkivüli ülésére**

**Előterjesztés**

**Sportlétesítmények bérleti díjainak meghatározása**

**A napirendet tárgyaló ülés dátuma**: 2020.09.04.

**A napirendet tárgyaló ülés**: Pénzügyi Bizottság, Képviselő-testület

**Az előterjesztést készítette**: jegyző

**Előterjesztő:** Polgármester

**A napirendet tárgyaló ülés típusa**: nyílt / zárt

**A napirendet tárgyaló ülés típusa**: rendes / rendkívüli

**A határozat elfogadásához szükséges többség típusát**: egyszerű / minősített

**A szavazás módja**: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

45/2020.(VI.30.) Önkormányzati határozat

**2. Jogszabályi hivatkozások**: ---

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

A képviselő-testület 45/2020.(VI.30.) önkormányzati határozatával döntött arról, hogy az önkormányzati tulajdonú sportlétesítmények üzemeltetését a Kodolányi János Közösségi Ház és Könyvtár intézményhez delegálja.

Az augusztus 31-i ülésén a testület elfogadta a Telki 2020-2025 évre szóló Sportkoncepcióját.

Döntött arról, hogy a Magyar Labdarugó Szövetséggel megállapodást ír alá a sportlétesítmények használatáról, valamint az Érdi Tankerülettel egy együttműködési megállapodás aláírásáról is, melyben a Tankerület és az Önkormányzat viszonossági alapon az iskolai sportélet támogatása mellett szabályozza a Sportcsarnok és a tornaterem használatát.

A Tankerülettel aláírandó együttműködési megállapodás alapján a Kodolányi János Közösségi Ház és Könyvtár látja el a Sportcsarnok és a tornaterem hasznosítási feladatait.

A hasznosítás során alkalmazandó helyiségbérleti díjakat a képviselő-testület határozza meg.

Az elmúlt ülésen előterjesztett díjjavaslat véleményezését kérte a testület a használók, leginkább a legnagyobb sportolói létszámot összefogó Telki Sportegyesülettől.

Az egyeztetett javaslatot, most ismételten a képviselő-testület elé szeretnénk terjeszteni a képviselő-testület véleményezésére.

Kérem az előterjesztés megtárgyalását és a határozati javaslatban foglaltak jóváhagyását.

Telki, 2020. szeptember 3.

Deltai Károly

polgármester

**Határozati javaslat**

**Telki község**

**Képviselő-testülete**

**…./2020. ( VIII…...) Önkormányzati határozata**

**Sportlétesítmények bérleti díjainak meghatározása**

1. Telki község Képviselő-testülete úgy határoz, hogy az 1. számú melléklet szerint határozza meg az önkormányzati tulajdonú sportlétesítményekhelyiségeinek, pályáinak bérleti díját.

Az 1. számú Melléklet jelen határozat elválaszthatatlan részét képezi.

Határidő: azonnal

Felelős: Intézményvezető

**1.számú melléklet**

|  |  |  |  |  |
| --- | --- | --- | --- | --- |
| **TEREM / HELYISÉG MEGNEVEZÉSE** | **Telki SE, Kornel SE**  **Ft/óra (bérleti szerződéssel)** | **Nem helyi illetőségű sportszervezetek Ft/óra**  **(bérleti szerződéssel)** | **Telki lakosok**  **Ft/óra** | **Külső bérlők**  **Ft/óra** |
| Sportcsarnok teljes (küzdőtér) | 4000 | 8000 | 8000 | 10000 |
| Sportcsarnok fél (küzdőtér) | 2000 | 4000 | 4000 | 5000 |
| Teljes komplexum (sportesemény) | 5000 | egyedi díjszabás\* | egyedi díjszabás\* | egyedi díjszabás\* |
| Teljes komplexum (zenés-táncos rendezvény) | xxxx | xxxx | egyedi díjszabás\* | egyedi díjszabás\* |
| Családi események | xxxx | xxxx | egyedi díjszabás\* | egyedi díjszabás\* |
|  |  |  |  |  |
| **Tornaterem** |  |  |  |  |
| hétköznap 15-23 óráig teljes terem | 4000 | 8000 | 8000 | 10000 |
| hétköznap 15-23 óráig fél terem | 2000 | 4000 | 4000 | 5000 |
| Hétvége teljes terem | 4000 | 8000 | 8000 | egyedi díjszabás\* |
| Hétvége fél terem | 2000 | 4000 | 4000 | egyedi díjszabás\* |
|  |  |  |  |  |
| **Műfüves pálya** | **Negyedévente** | **Negyedévente** | **Negyedévente** | **Negyedévente** |
| 19-23 óra között\*\* | 4000 Ft/pálya /alkalom ( 1,5 óra) | 4000 Ft/pálya/ alkalom (1,5 óra) | 4000Ft/pálya/alkalom  (1,5 óra) | 6000 Ft/pálya/alkalom (1,5 óra) |
| Hétvégén\*\* | 4000 Ft/pálya/ alkalom(1,5 óra) | 4000 Ft/pálya/alkalom (1,5 óra) | 4000 Ft/pálya/alkalom ( 1,5 óra) | 6000 Ft/pálya/alkalom (1,5 óra ) |
| \*\*\* a pályát a 18 év alatti helybéliek ingyenesen használhatják a nem bérlettel lefedett időszakban |  |  |  |  |
|  |  |  |  |  |

\*Elbírálás alapján egyedi bérleti díj kerül megállapításra

\*\*Hétköznap 19-23 óra között és a hétvégi bérlés (pálya foglalás) esetén a pálya felújításához hozzájárulás fizetendő, amiből az üzemeltető elvégzi a szükséges karbantartási és fenntartási munkákat, javításokat (világítótestek, hálók, fű felújítása stb.)

A pályák foglalásakor a Telki sportszervezetek, Telki gyermekek és Telki lakosok elsőbbséget élveznek.

A sportlétesítményeket üzleti jellegű (anyagi haszonszerzésre irányuló), pártpolitikai és vallási célú tevékenységekre nem lehet igénybe venni.

Telki Önkormányzat ingyenesen biztosítja a teremhasználatot hetente 2x a helyi nyugdíjasok számára, gyógytorna foglalkozásra.

A bérleti díjakat Telki Önkormányzatának Képviselő-testülete határozza meg, a bérleti díjak tanévre vonatkoznak szeptember 1-től vannak érvényben.

A bérleti díjak ingyenes sport és szabadidő rendezvények esetében nem érvényesek (belépődíjas rendezvények esetén az üzemeltető egyedi árat állapít meg)

**Rendezvények alkalmával**:

A bérleti díj nem tartalmazza a rendezvény ideje alatt a takarító személyzetet, a hangosítást, valamint az egészségügyi ellátást. Ezek, mint igénybe vehető kiegészítő szolgáltatási elemként jelennek meg, melyre külön tarifa vonatkozik.

Rendezvények idején a bérbe vevő köteles gondoskodni, a rendezvény jellegének megfelelő előírások szerint, az egészségügyi biztosításról (mentő, esetkocsi, egészségügyi személyzet stb.)

**A létesítmény bérlés menete:**

* A rendezvények és az eseti bérlések esetén a bérlési szándékot legkésőbb 15 nappal a bérelni kívánt időpont előtt kell bejelenteni a létesítmény vezetőjének.
* A bérlés megkezdése előtt minden bérlővel bérleti szerződést köt a bérbeadó. A bérlés feltételeit a bérleti szerződés tartalmazza.
* A bérlés akkor tekinthető véglegesnek, mikor a bérleti szerződésben foglaltak teljesülnek.

**Terembérlés: 06-70-674-37-99**

**E-mail: sportkoordinator@telki.hu**